CELEX: 32012R0351
Language: mt
Date: 2012-04-23
Title: Regolament tal-Kummissjoni (UE) Nru 351/2012 tat- 23 ta' April 2012 li jimplimenta r-Regolament (KE) Nru 661/2009 tal-Parlament Ewropew u tal-Kunsill dwar ir-rekwiżiti għall-approvazzjoni tat-tip għall-installazzjoni ta’ sistemi ta’ indikazzjoni ta’ ħruġ mill-karreġġata f’vetturi bil-mutur

24.4.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 110/18
            
         REGOLAMENT TAL-KUMMISSJONI (UE) Nru 351/2012
   tat-23 ta' April 2012
   li jimplimenta r-Regolament (KE) Nru 661/2009 tal-Parlament Ewropew u tal-Kunsill dwar ir-rekwiżiti għall-approvazzjoni tat-tip għall-installazzjoni ta’ sistemi ta’ indikazzjoni ta’ ħruġ mill-karreġġata f’vetturi bil-mutur
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 661/2009 tal-Parlament Ewropew u tal-Kunsill tat-13 ta’ Lulju 2009 dwar ir-rekwiżiti għall-approvazzjoni tat-tip għas-sikurezza ġenerali ta’ vetturi bil-mutur, il-karrijiet u s-sistemi tagħhom, komponenti u unitajiet tekniċi separati tagħhom (1), u partikolarment l-Artikolu 14(1)(a) u l-Artikolu 14(3)(a) tiegħu,
   Billi:
   
               (1)
            
            
               Ir-Regolament (KE) Nru 661/2009 jistabbilixxi r-rekwiżiti bażiċi għall-approvazzjoni tat-tip ta’ vetturi bil-mutur tal-kategoriji M2, M3, N2 u N3 fir-rigward tal-installazzjoni ta’ sistemi ta’ indikazzjoni ta’ ħruġ mill-karreġġata. Huwa neċessarju li jiġu stabbiliti l-proċeduri speċifiċi, it-testijiet u r-rekwiżiti għal din l-approvazzjoni tat-tip.
            
         
               (2)
            
            
               Ir-Regolament (KE) Nru 661/2009 jistipula li l-Kummissjoni tista’ tadotta miżuri li jeżentaw ċerti vetturi jew klassijiet ta’ vetturi tal-kategoriji M2, M3, N2 u N3 mill-obbligu li jinstallaw sistemi ta’ indikazzjoni ta’ ħruġ mill-karreġġata, fejn wara analiżi ta’ spiża/benefiċċju u b’kunsiderazzjoni tal-aspetti tas-sikurezza kollha rilevanti, jirriżulta li l-applikazzjoni ta’ dawk is-sistemi ma tkunx adattata għall-vettura jew għall-klassi ta’ vetturi kkonċernati.
            
         
               (3)
            
            
               L-analiżi tal-ispiża/benefiċċju ppruvat li l-applikazzjoni ta’ sistemi ta’ indikazzjoni ta’ ħruġ mill-karreġġata ma’ vetturi semitrejler tal-irmonk tal-kategorija N2 b’massa massima li taqbeż 3,5 tunellati iżda ma taqbiżx 8 tunellati mhix adattata għax din tiġġenera aktar spejjeż milli benefiċċji. Barra minn hekk, huwa meqjus li minħabba l-użu tipiku tagħhom f’kundizzjonijiet speċifiċi tat-traffiku, l-installazzjoni ta’ sistemi ta’ indikazzjoni ta’ ħruġ mill-karreġġata tista’ tiġġenera biss benefiċċji limitati għas-sikurezza għall-vetturi tal-kategorija M2 u M3 tal-Klassi A, Klassi I u Klassi II, u għal karozzi tal-linja artikulati tal-kategorija M3 tal-Klassi A, Klassi I u Klassi II, kif ukoll għal ċerti vetturi għal skop speċjali, vetturi off-road u vetturi b’aktar minn tliet fusien. Dawk il-vetturi għalhekk għandhom ikunu eżentati mill-obbligu li jinstallaw dawk is-sistemi.
            
         
               (4)
            
            
               Il-miżuri previsti f’dan ir-Regolament huma skont l-opinjoni tal-Kumitat Tekniku – Vetturi bil-Mutur,
            
         ADOTTAT DAN IR-REGOLAMENT:
   Artikolu 1
   Kamp ta’ Applikazzjoni
   Dan ir-Regolament japplika għal vetturi tal-kategoriji M2, N2, M3 u N3, kif definit fl-Anness II mad-Direttiva 2007/46/KE tal-Parlament Ewropew u tal-Kunsill (2), bl-eċċezzjoni ta’ dawn li ġejjin:
   
               (1)
            
            
               vetturi semitrejler tal-irmonk tal-kategorija N2 b’massa massima li taqbeż 3,5 tunnellati iżda ma taqbiżx 8 tunellati;
            
         
               (2)
            
            
               vetturi tal-kategorij M2 u M3 tal-Klassi A, Klassi I u Klassi II;
            
         
               (3)
            
            
               karozzi tal-linja artikulati tal-kategorija M3 tal-Klassi A, Klassi I u Klassi II;
            
         
               (4)
            
            
               vetturi off-road tal-kategoriji M2, M3, N2 u N3 kif imsemmija fil-punti 4.2 u 4.3 tal-Parti A tal-Anness II mad-Direttiva 2007/46/KE;
            
         
               (5)
            
            
               vetturi għal skop speċjali tal-kategoriji M2, M3, N2 u N3 kif imsemmija fil-punt 5 tal-Parti A tal-Anness II mad-Direttiva 2007/46/KE;
            
         
               (6)
            
            
               vetturi tal-kategoriji M2, M3, N2 u N3 b’aktar minn tliet fusien.
            
         Artikolu 2
   Definizzjonijiet
   Għall-iskopijiet ta’ dan ir-Regolament, għandhom japplikaw id-definizzjonijiet li ġejjin flimkien mad-definizzjonijiet stabbiliti fir-Regolament (KE) Nru 661/2009:
   
               (1)
            
            
               “Tip ta’ vettura fir-rigward tas-Sistema ta’ Indikazzjoni ta’ Ħruġ mill-Karreġġata” tfisser kategorija ta’ vetturi li ma jvarjawx f’aspetti essenzjali bħal:
               
                           (a)
                        
                        
                           l-isem jew il-marka tal-fabbrika tal-manifattur,
                        
                     
                           (b)
                        
                        
                           karatteristiċi tal-vettura li jinfluwenzaw b’mod sinjifikanti l-prestazzjonijiet tas-Sistema ta’ Indikazzjoni ta’ Ħruġ mill-Karreġġata,
                        
                     
                           (c)
                        
                        
                           it-tip u d-disinn tas-Sistema ta’ Indikazzjoni ta’ Ħruġ mill-Karreġġata.
                        
                     
         
               (2)
            
            
               “Karreġġata” tfisser waħda mill-istrixxi lonġitudinali li triq tkun maqsuma fihom (kif muri fl-Appendiċi 1 mal-Anness II).
            
         
               (3)
            
            
               “Immarkar viżibbli tal-karreġġata” ifisser disinji mpoġġija b’mod intenzjonali fuq it-truf tal-karreġġata li huma direttament viżibbli mis-sewwieq waqt li qed isuq.
            
         
               (4)
            
            
               “Rata ta’ ħruġ” tfisser il-veloċità tal-approach tal-vettura f’angolu rett mal-immarkar viżibbli tal-karreġġata fil-punt meta tinbeda t-twissija.
            
         
               (5)
            
            
               “Spazju komuni” ifisser żona fejn jistgħu jintwerew żewġ funzjonijiet ta’ informazzjoni jew aktar, imma mhux b’mod simultanju.
            
         Artikolu 3
   L-approvazzjoni tat-tip KE ta’ tip ta’ vettura fir-rigward tal-LDWS
   1.   Il-manifattur jew ir-rappreżentant tiegħu għandhom jissottomettu l-applikazzjoni għall-approvazzjoni tat-tip KE ta’ vettura lill-awtorità li tapprova t-tip fir-rigward ta’ sistemi ta’ indikazzjoni ta’ ħruġ mill-karreġġata.
   2.   L-applikazzjoni għandha tkun ippreparata skont il-mudell tad-dokument tal-informazzjoni stabbilit fil-Parti 1 tal-Anness I.
   3.   Jekk jiġu sodisfatti r-rekwiżiti rilevanti stabbiliti fl-Anness II ma’ dan ir-Regolament, l-awtorità tal-approvazzjoni għandha tagħti approvazzjoni tat-tip KE u toħroġ numru tal-approvazzjoni tat-tip skont is-sistema ta’ numerazzjoni stabbilita fl-Anness VII mad-Direttiva 2007/46/KE.
   Stat Membru ma jistax jagħti l-istess numru lil tip ieħor ta’ vettura.
   4.   Għall-iskopijiet tal-paragrafu 3, l-awtorità tal-approvazzjoni tat-tip għandha toħroġ ċertifikat ta’ approvazzjoni tat-tip KE stabbilit skont il-mudell stabbilit fil-Parti 2 tal-Anness I.
   Artikolu 4
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-23 ta’ April 2012.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 200, 31.7.2009, p. 1.
   
      (2)  ĠU L 263, 9.10.2007, p. 1.
   
      ANNESS I
      
         Mudelli standard għad-dokument ta’ informazzjoni u ċ-ċertifikat tal-approvazzjoni tat-tip KE
      
      PARTI 1
      
         Dokument ta’ Informazzjoni
      
      
         MUDELL
      
      Dokument ta’ informazzjoni Nru … li jirrelata mal-approvazzjoni tat-tip KE ta’ vettura fir-rigward ta’ sistemi ta’ indikazzjoni ta’ ħruġ mill-karreġġata.
      L-informazzjoni li ġejja għandha tiġi pprovduta fi tliet kopji u tinkludi lista tal-kontenut. Kwalunkwe disinn irid jiġi pprovdut fi skala xierqa u b’dettall suffiċjenti fuq karta ta’ daqs A4 jew fowlder ta’ format A4. Jekk ikun hemm xi ritratti għandu jkun fihom dettalji suffiċjenti.
      Jekk is-sistemi, il-komponenti jew unitajiet tekniċi oħra msemmija f’dan l-anness ikollhom kontrolli elettroniċi, għandha tiġi pprovduta informazzjoni dwar il-prestazzjoni tagħhom.
      0.   ĠENERALI
      0.1.   Il-marka (marka tal-fabbrika tal-manifattur): …
      0.2.   Tip: …
      0.2.0.1.   Chassis: …
      0.2.0.2.   Karozzerija/vettura kompluta: …
      0.2.1.   Isem (ismijiet) kummerċjali (jekk disponibbli): …
      0.3.   Mezzi ta’ identifikazzjoni tat-tip, jekk indikat fuq il-vettura (b): …
      0.3.0.1.   Chassis: …
      0.3.0.2.   Karozzerija/vettura kompluta: …
      0.3.1.   Fejn tinsab din il-marka: …
      0.3.1.1.   Chassis: …
      0.3.1.2.   Karozzerija/vettura kompluta: …
      0.4.   Kategorija ta’ vettura (c): …
      0.5.   L-isem u l-indirizz tal-manifattur: …
      0.6.   Fejn jitqiegħdu l-plejts statutorji u l-metodu ta’ twaħħil tagħhom u fejn jitqiegħed in-numru ta’ identifikazzjoni tal-vettura: …
      0.6.1.   Fuq ix-chasis: …
      0.6.2.   Fuq il-karozzerija: …
      0.9.   L-isem u l-indirizz tar-rappreżentant tal-manifattur (jekk jeżisti): …
      1.   IL-KARATTERISTIĊI TAL-BINI ĠENERALI TAL-VETTURA
      1.1.   Ritratti u/jew disinji ta’ eżempju rappreżentattiv tal-vettura: …
      1.2.   Disinn dimensjonali tal-vettura sħiħa: …
      1.3.   L-għadd tal-fusien u roti: …
      1.3.1.   L-għadd u l-pożizzjoni tal-fusien b’roti doppji: …
      1.3.2.   L-għadd u l-pożizzjoni tal-fusien bi steering: …
      1.3.3.   Fusien powered (għadd, pożizzjoni, interkonnessjoni): …
      1.8.   Naħa tas-sewqan: xellug/lemin (1).
      2.   MASES U DIMENSJONIJIET (f)
          (g)
      
      (f’kg u mm) (Irreferi għad-disinn fejn applikabbli)
      2.1.   Bażi(jiet) ta’ bejn ir-roti (b’tagħbija sħiħa) (1)
      
      2.1.1.   Vetturi b’żewġ fusien: …
      2.1.1.1.   Vetturi b’żewġ fusien jew tlieta
      2.3.   Tul(ijiet) u wisa’(wisgħat) tal-fus
      2.3.1.   Tul ta’ kull fus li huwa steered (2): …
      2.3.2.   Tul tal-fusien l-oħra kollha (2): …
      2.3.3.   Wisa’ tal-aktar fus wiesa’ ta’ wara: …
      2.3.4.   Il-wisa’ tal-fus ta’ quddiem nett (imkejla fuq it-tarf ta’ barra tat-tajers għajr għall-bużżieqa mbuzzata ‘l barra tat-tajers qrib l-art): …
      2.4.   Il-medda tad-dimensjonijiet tal-vettura (b’kollox)
      2.4.1.   Għal chassis mingħajr karozzerija
      2.4.1.1.   Tul (3): …
      2.4.1.1.1.   Tul massimu permissibbli: …
      2.4.1.1.2.   Tul minimu permissibbli: …
      2.4.1.2.   Wisa’ (4): …
      2.4.1.2.1.   Wisa’ massima permissibbli: …
      2.4.1.2.2.   Wisa’ minima permissibbli: …
      2.4.2.   Għal chassis bil-karozzerija
      2.4.2.1.   Tul (3): …
      2.4.2.1.1.   Tul tal-parti tat-tagħbija: …
      2.4.2.2.   Wisa’ (4): …
      2.4.3.   Għal karozzerija approvata mingħajr chassis (vetturi M2 u M3)
      2.4.3.1.   Tul (3): …
      2.4.3.2.   Wisa’ (4): …
      2.6.   Massa f’kundizzjoni ta’ sewqan
      Massa tal-vettura bil-karozzerija u, fil-każ ta’ vettura tal-irmonk ta’ kategorija għajr għal M1, b’tagħmir ta’ gganċjar, jekk imqiegħed mill-manifattur, f’kundizzjoni ta’ sewqan, jew massa tax-chassis jew chassis bil-kabina, mingħajr karozzerija u/jew tagħmir ta’ gganċjar jekk il-manifattur ma jqigħedx il-karozzerija u/jew it-tagħmir ta’ gganċjar (inklużi likwidi, għodda, rota żejda, jekk tkun imqiegħda, u s-sewwieq u, għal karozzi tal-linja u kowċis, kunduttur jekk ikun hemm sit għall-kunduttur fil-vettura) (h) (massimu u minimu għal kull varjant): …
      4.7.   Veloċità ddisinjata massima tal-vettura (f’km/s) (q): …
      13.   DISPOŻIZZJONIJIET SPEĊJALI GĦAL KAROZZI TAL-LINJA U KOWĊIS
      13.1.   Klassi tal-vettura: Klassi III/Klassi B (1)
      
      
         Noti ta’ spjegazzjoni
      
      PARTI 2
      
         MUDELL
      
      (format massimu: A4 (210 × 297 mm))
      
         ĊERTIFIKAT TAL-APPROVAZZJONI TAT-TIP KE
      
      Timbru tal-awtorità tal-approvazzjoni tat-tip
      Komunikazzjoni li tikkonċerna:
      
                  —
               
               
                  Approvazzjoni tat-tip KE (3)
                  
               
            
                  —
               
               
                  Estensjoni tal-approvazzjoni tat-tip KE (3)
                  
               
            
                  —
               
               
                  Rifjut tal-approvazzjoni tat-tip KE (3)
                  
               
            
                  —
               
               
                  Irtirar tal-approvazzjoni tat-tip KE (3)
                  
               
            ta’ tip ta’ vettura għal sistemi ta’ indikazzjoni ta’ ħruġ mill-karreġġata
      fir-rigward tar-Regolament tal-Kummissjoni (UE) Nru 351/2012 kif emendat
      Numru tal-approvazzjoni tat-tip KE: _
      Raġuni għall-estensjoni:
      
         TAQSIMA I
      
      0.1.   Il-marka (marka tal-fabbrika tal-manifattur):
      0.2.   Tip:
      0.2.1.   Isem(ismijiet) kummerċjali (jekk dan huwa disponibbli)
      0.3.   Mezz ta’ identifikazzjoni tat-tip jekk dan huwa mmarkat fuq il-vettura (4)
      
      0.3.1.   Fejn tinsab din il-marka:
      0.4.   Il-kategorija tal-vettura (5)
      
      0.5.   Isem u indirizz tal-manifattur:
      0.8.   L-ismijiet u l-indirizz(i) tal-impjant(i) tal-immuntar:
      0.9.   Ir-rappreżentant tal-manifattur
      
         TAQSIMA II
      
      1.   Informazzjoni addizzjonali (fejn japplika): Ara l-Addendum
      2.   Is-servizz tekniku responsabbli mit-twettiq tat-testijiet:
      3.   Id-data tar-rapport tat-test:
      4.   In-numru tar-rapport tat-test:
      5.   Rimarki (jekk hemm): Ara l-Addendum
      6.   Post:
      7.   Data:
      8.   Firma:
      
                  Dokumenti mehmużin
               
               
                  :
               
               
                  Pakkett ta’ tagħrif.
                  Rapport tat-test.
               
            
         (b)  Jekk il-mezz ta’ identifikazzjoni tat-tip fih karattri mhux rilevanti biex jiddeskrivu t-tip tal-vettura, komponenti jew unità teknika separata koperti minn dan id-dokument ta’ informazzjoni, dawn il-karattri għandhom jiġu rrappreżentati fid-dokumentazzjoni bis-simbolu “?” (pereżempju ABC??123??).
      
         (c)  Ikklassifikati skont id-definizzjonijiet stabbiliti fil-Parti A tal-Anness II mad-Direttiva 2007/46/KE.
      
         (1)  Ħassar fejn mhux applikabbli (jeżistu każijiet fejn xejn ma jkun jeħtieġ jitħassar fejn tkun applikabbli aktar minn annotazzjoni waħda)
      
         (f)  Meta hemm verżjoni waħda b’kabina normali u oħra b’kabina tal-irqad, iż-żewġ gruppi ta’ mases u dimensjonijiet għandhom jiġu ddikjarati
      
         (g)  Standard ISO 612: 1978 – Vetturi tat-triq – Dimensjonijiet tal-vetturi bil-mutur u vetturi rmonkati – kundizzjonijiet u definizzjonijiet.
      
         (1)  
      
                  (g1)
               
               
                  
                              —
                           
                           
                              Il-bażi tar-rota tal-vettura għandha tkun determinata skont:
                              
                                          —
                                       
                                       
                                          l-intestatura Nru 6.4.1. tal-Istandard ISO 612:1978 għal vetturi bil-mutur u trejler bi drawbar:
                                       
                                    
                                          —
                                       
                                       
                                          l-intestatura Nru. 6.4.2. tal-Istandard ISO ISO 612:1978 għal semitrejler u trejler ta’ fus ċentrali
                                       
                                    
                                 Nota:
                              Fil-każ ta’ trejler ta’ fus ċentrali, il-fus tal-kapling għandu jitqies bħala l-fus ta’ quddiem nett
                           
                        
            
         (2)  
      
                  (g4)
               
               
                  
                              —
                           
                           
                              Il-linji ta’ fusien għandhom ikunu determinati skont l-intestatura Nru. 6.5. tal-Istandard ISO 612:1978
                           
                        
            
         (3)  
      
                  (g5)
               
               
                  
                              —
                           
                           
                              it-tul tal-vettura għandu jkun determinat skont:
                              
                                          —
                                       
                                       
                                          l-intestatura Nru 6.1. tal-Istandard ISO 612:1978 għal vetturi tal-kategorija M1:
                                       
                                    
                                          —
                                       
                                       
                                          il-punt 2.4.1. tal-Anness I mad-Direttiva 97/27/KE tal-Parlament Ewropew u tal-Kunsill (2) għal vetturi li mhumiex parti mill-kategorija M1
                                          
                                       
                                    Fil-każ ta’ trejlers, it-tulijiet għandhom ikunu determinati skont l-intestatura Nru 6.1.2. tal-Istandard ISO 612: 1978.
                           
                        
            
         (2)  ĠU L 233, 25.8.1997, p. 1.
      
         (4)  
      
                  (g7)
               
               
                  
                              —
                           
                           
                              Il-wisa’ tal-vetturi tal-kategorija M1 għandha tkun determinata skont l-intestatura Nru 6.2 tal-Istandard ISO 612:1978. Għal vetturi li mhumiex fil-kategorija M1 il-wisa’ għandha tkun determinata skont il-punt 2.4.2. tal-Anness I mad-Direttiva 97/27/KE.
                           
                        
            
         (h)  Il-massa tas-sewwieq u, jekk applikabbli, tal-membru tal-ekwipaġġ hija valutata 75 kg (sottodiviża f’68 kg massa tal-okkupanti u 7 g massa tal-bagalji skont l-Istandard ISO 2416 – 1992), it-tank tal-karburant ikun mimli sa 90 u s-sistemi l-oħra li jkun fihom likwidu (ħlief dawk għal ilma użat) ikunu mimlija sa 100 tal-kapaċità speċifikata mill-manifattur.
      
         (q)  Fir-rigward ta’ trejlers, il-veloċità massima permessa mill-manifattur.
      
         (3)  Ħassar fejn ma japplikax.
      
         (4)  Jekk il-mezz ta’ identifikazzjoni tat-tip fih karattri mhux rilevanti biex jiddeskrivu t-tip tal-vettura, komponenti jew unità teknika separata koperti minn dan id-dokument ta’ informazzjoni, dawn il-karattri għandhom jiġu rrappreżentati fid-dokumentazzjoni bis-simbolu “?” (pereżempju ABC??123??).
      
         (5)  Kif definit fit-Taqsima A mal-Anness II mad-Direttiva 2007/46/KE.
      
         Addendum
         għaċ-ċertifikat tal-approvazzjoni tat-tip KE Nru …
         1.   Informazzjoni addizzjonali
         1.1.   Deskrizzjoni qasira tas-sistema ta’ indikazzjoni tal-ħruġ mill-karreġġata mwaħħla mal-vettura:
         4.   Ir-riżultati tat-test fl-Anness II
         4.1.   Marki viżibbli tal-karreġġata użati għall-ittestjar
         4.2.   Dokumentazzjoni li turi konformità mal-marki l-oħra kollha tal-karreġġata identifikati fl-Appendiċi mal-Anness II tar-Regolament tal-Kummissjoni (UE) Nru 351/2012
         4.3.   Deskrizzjoni tal-varjanti tas-sistema ta’ indikazzjoni ta’ ħruġ mill-karreġġata b’aġġustamenti reġjonali speċifiċi li jissodisfaw ir-rekwiżiti.
         4.4.   Massa u kundizzjoni tat-tagħbija tal-vettura meta tkun ittestjata
         4.5.   L-issettjar tal-limitu tat-twissija (biss fil-każ fejn is-sistema ta’ indikazzjoni tal-ħruġ mill-karreġġata hija mgħammra b’limitu tat-twissija li jista’ jkun aġġustat mill-utent)
         4.6.   Ir-riżultat tat-test tal-verifika tas-sinjal tat-twissija ottiku
         4.7.   Ir-riżultati tat-test tal-indikazzjoni tal-ħruġ mill-karreġġata
         4.8.   Ir-riżultati tat-test tad-detezzjoni ta’ nuqqas ta’ funzjoament
         4.9.   Ir-riżultati tat-test tad-diżattivazzjoni (isir biss jekk il-vettura hija mgħammra b’mezzi ta’ diżattivazzjoni tas-sistema ta’ indkazzjoni tal-ħruġ mill-karreġġata)
         5.   Rimarki (jekk hemm):
      
   
   
      ANNESS II
      
         Rekwiżiti u testijiet għall-approvazzjoni tat-tip ta’ vetturi bil-mutur fir-rigward tas-sistemi ta’ indikazzjoni ta’ ħruġ mill-karreġġata
      
      1.   Rekwiżiti
      
      1.1.   Rekwiżiti ġenerali
      
      1.1.1.   L-effikaċja tas-sistema ta’ indikazzjoni ta’ ħruġ mill-karreġġata (LDWS) ma għandhiex tkun affettwata b’mod negattiv minn kampijiet manjetiċi jew tal-elettriku. Dan għandu jintwera bil-konformità mar-Regolament Nru 10 (1) tal-UNECE.
      1.2.   Rekwiżiti ta’ prestazzjoni
      
      1.2.1.   Kull meta s-sistema tkun attiva, kif speċifikat fil-punt 1.2.3., l-LDWS għandha tavża lis-sewwieq jekk il-vettura taqsam minn fuq marka tal-karreġġata viżibbli għal karreġġata li tkun qed issuq fiha, fuq triq b’forma direzzjonali li tvarja bejn triq dritta u kurva li jkollha marka ta’ karreġġata fuq in-naħa ta’ ġewwa b’raġġ minimu ta’ 250 m, fejn ma jkun hemm l-ebda talba motivata biex isir dan.
      Speċifikament:
      
                  1.2.1.1.
               
               
                  din għandha tipprovdi lis-sewwieq bit-twissija speċifikata fil-punt 1.4.1., meta din tkun ittestjata skont id-dispożizzjonijiet tal-punt 2.5. (test tat-twissija tal-ħruġ) u bil-marki tal-karreġġata kif speċifikat fil-punt 2.2.3.,
               
            
                  1.2.1.2.
               
               
                  it-twissija msemmija fil-punt 1.2.1. tista’ titwaqqaf meta jkun hemm azzjoni tas-sewwieq li tindika l-intenzjoni li jrid joħroġ minn dik il-karreġġata.
               
            1.2.2.   Is-sistema għandha tipprovdi wkoll lis-sewwieq bit-twissija speċifikata fil-punt 1.4.2., meta din tkun ittestjata skont id-dispożizzjonijiet tal-punt 2.6. (it-test tad-detezzjoni ta’ nuqqas ta’ funzjonament). Is-sinjal għandu jkun kostanti.
      1.2.3.   L-LDWS għandha tkun attiva mill-inqas għal veloċitajiet tal-vettura ta’ aktar minn 60 km/s, sakemm din ma tkunx diżattivata manwalment skont il-punt 1.3.
      1.3.   Jekk vettura tkun mgħammra b’mezz għad-diżattivazzjoni tal-funzjoni tal-LDWS, għandhom japplikaw il-kundizzjonijiet li ġejijn kf jixraq:
      
                  1.3.1.
               
               
                  Il-funzjoni tal-LDWS għandha terġa’ tiddaħħal awtomatikament mal-bidu ta’ kull ċiklu ġdid meta tkun startjata “on” (taħdem).
               
            
                  1.3.2.
               
               
                  Sinjal ta’ twissija ottiku kostanti għandu jinforma lis-sewwieq li l-funzjoni tal-LDWS tkun ġiet diżattivata. Is-sinjal ta’ twissija isfar speċifikat fil-punt 1.4.2. għandu jintuża għal dan il-għan.
               
            1.4.   Indikazzjoni ta’ twissija
      
      1.4.1.   It-twissija msemmija fil-punt 1.2.1. għandha tkun tista’ tiġi nnutata mis-sewwieq u tingħata b’xi wieħed minn dawn il-modi li ġejjin:
      
                  (a)
               
               
                  mill-anqas żewġ mezzi ta’ twissija, li għandhom jintgħażlu bejn dawk ottiċi, akustiċi jew tattili
               
            
                  (b)
               
               
                  mezz wieħed ta’ twissija, li għandu jintgħażel bejn dak tattili u akustiku, b’indikazzjoni tal-ispazju dwar id-direzzjoni ta’ moviment mhux intenzjonat tal-vettura.
               
            
               
                  1.4.1.1.
               
               
                  Fejn jintuża sinjal ottiku għat-twissija tal-ħruġ mill-karreġġata, dan jista’ juża s-sinjal ta’ twissija ta’ nuqqas ta’ funzjonament kif speċifikat fil-punt 1.2.2. meta dan ikun qed iteptep.
               
            1.4.2.   It-twissija ta’ nuqqas ta’ funzjonament imsemmija fil-punt 1.2.2. għandha tkun sinjal ta’ twissija ottiku isfar.
      1.4.3.   Is-sinjali ta’ twissija ottiċi tal-LDWS għandhom ikunu attivati jew meta s-swiċċ tal-istartjar (start) huwa mdawwar fuq il-pożizzjoni “on” (taħdem) jew meta s-swiċċ tal-istartjar (start) ikun f’pożizzjoni bejn “on” (taħdem) u “start” li hija magħżula mill-manifattur bħala pożizzjoni ta’ kontroll (sistema inizjali (power-on)). Ir-rekwiżit ma japplikax għal sinjali ta’ twissija murija fi spazju komuni.
      1.4.4.   Is-sinjali ta’ twissija ottiċi għandhom ikunu viżibbli anke fid-dawl tal-ġurnata, il-kundizzjoni sodisfaċenti tas-sinjali għandha tkun tista’ tiġi vverifikata mis-sewwieq mis-sit tas-sewwieq.
      1.4.5.   Meta s-sewwieq jingħata sinjal ta’ twissija ottiku biex jindika li l-LDWS temporanjament mhix disponibbli, pereżempju minħabba kundizzjonijiet tat-temp ħżiena, is-sinjal għandu jkun kostanti. Is-sinjal tat-twissija ta’ nuqqas ta’ funzjonament speċifikat fil-punt 1.4.2. jista’ jintuża għal dan l-għan.
      1.5.   Dispożizzjonijiet għal spezzjoni teknika perjodika
      
      1.5.1.   Matul spezzjoni teknika perjodika għandu jkun possibbli li jiġi kkonfermat l-istat ta’ tħaddim tajjeb tal-LDWS permezz ta’ osservazzjoni viżibbli tal-istat tas-sinjal ta’ twissija ta’ nuqqas ta’ funzjonament, wara “power-ON” (mitfija – sistema OK, mixgħula – hemm ħsara fis-sistema).
      Fil-każ ta’ sinjal ta’ twissija ta’ nuqqas ta’ funzjonament li jsir fi spazju komuni, għandu jkun osservat li l-ispazju komuni jkun funzjonali qabel ma jsir il-kontroll tal-istat tas-sinjal tat-twissija ta’ nuqqas ta’ funzjonament.
      1.5.2.   Fiż-żmien tal-approvazzjoni tat-tip, għandhom ikunu identifikati b’mod kunfidenzjali l-mezzi ta’ protezzjoni kontra modifika sempliċi mhux awtirozzata tat-tħaddim tas-sinjal tat-twissija ta’ nuqqas ta’ funzjonament magħżul mill-manifattur.
      B’mod alternattiv, dan ir-rekwiżit ta’ protezzjoni jiġi sodisfatt meta jkun disponibbli mezz sekondarju għall-kontroll tal-istat ta’ tħaddim tajjeb tal-LDWS.
      2.   Proċeduri tat-test
      
      2.1.   Il-manifattur għandu jipprovdi pakkett ta’ dokumentazzjoni qasira li jagħti aċċess għad-disinn bażiku tas-sistema u, jekk japplika, il-mezzi li bihom dan huwa konness ma’ sistemi oħra fil-vettura. Il-funzjoni tas-sistema għandha tkun spjegata u d-dokumentazzjoni għandha tiddeskrivi kif l-istat ta’ tħaddim tas-sistema huwa kkontrollat, jekk hemmx xi effett fuq sistemi oħra tal-vettura, u l-metodu(i) użat(i) biex ikunu stabbiliti s-sitwazzjonijiet li jistgħu jirriżultaw biex jintwera sinjal ta’ twissija ta’ nuqqas ta’ funzjonament.
      2.2.   Kundizzjonijiet tat-test
      
      2.2.1.   It-test għandu jitwettaq fuq superfiċje lixxa u xotta tal-asfalt jew konkrit.
      2.2.2.   It-temperatura tal-ambjent għandha tkun bejn 0 °C u 45 °C.
      2.2.3.   Marki tal-karreġġata viżibbli
      
      
               
                  2.2.3.1.
               
               
                  Il-marki viżibbli tal-karreġġata użati fit-testijiet tat-twissija tal-ħruġ mill-karreġġata tal-punt 2.6. għandhom ikunu wieħed minn dawk identifikati fl-Appendiċi ma’ dan l-Anness, fejn il-marki għandhom ikunu f’kundizzjoni tajba u ta’ materjal li jikkonforma mal-istandard għal marki viżibbli tal-karreġġata applikat fl-Istat Membru kkonċernat. L-arranġament tal-marki viżibbli tal-karreġġata użati għall-ittestjar għandu jkun irreġistrat.
               
            
               
                  2.2.3.2.
               
               
                  Il-manifattur tal-vettura għandu juri, permezz tal-użu ta’ dokumentazzjoni, li hemm konformità mal-marki l-oħra kollha tal-karreġġata li huma identifikati fl-Appendiċi ma’ dan l-Anness. Kwalunkwe dokumentazzjoni ta’ dan it-tip għandha tinkiteb mar-rapport tat-test.
               
            
               
                  2.2.3.3.
               
               
                  Fejn it-tip tal-vettura jista’ jkun mgħammar b’varjanti differenti tal-LDWS b’aġġustamenti reġjonali speċifiċi, il-manifattur għandu juri permezz ta’ dokumentazzjoni li r-rekwiżiti ta’ dan ir-Regolament huma sodisfatti fil-varjanti kollha.
               
            2.2.4.   It-test għandu jitwettaq f’kundizzjonijiet ta’ viżibilità li jippermettu s-sewqan sikur skont il-veloċità mitluba matul it-test.
      2.3.   Il-kundizzjonijiet tal-vettura
      
      2.3.1.   Il-piż tat-test
      
      Il-vettura tista’ tkun ittestjata fi kwalunkwe kundizzjoni ta’ tagħbija, id-distribuzzjoni tal-massa fuq il-fusien għandha tkun dik iddikjarata mill-manifattur tal-vettura mingħajr ma teċċedi l-massa massima permissibbli għal kull fus. Ma għandha ssir l-ebda bidla ladarba tkun inbdiet il-proċedura tat-test. Il-manifattur tal-vettura għandu juri permezz ta’ dokumentazzjoni li s-sistema taħdem f’kull kundizzjoni ta’ tagħbija.
      2.3.2.   Il-vettura għandha tkun ittestjata bil-pressjoni tat-tajers kif irrakkomandata mill-manifattur tal-vettura.
      2.3.3.   Fejn l-LDWS tkun mgħammra b’limitu ta’ twissija li jista’ jkun aġġustat mill-utent, it-test għandu jitwettaq kif speċifikat fil-punt 2.5. bil-limitu tat-twissija stabbilit skont l-issettjar massimu tal-ħruġ mill-karreġġata. Ma għandha ssir l-ebda bidla ladarba tkun inbdiet il-proċedura tat-test.
      2.4.   Test ta’ verifika tas-sinjal ta’ twissija ottiku
      
      Meta l-vettura tkun stazzjonarja ċċekkja li s-sinjal(i) ottiku(ċi) ta’ twissija jikkonformaw mar-rekwiżiti tal-punt 1.4.3.
      2.5.   It-test tat-twissija tal-ħruġ mill-karreġġata
      
      2.5.1.   Suq il-vettura b’veloċità ta’ 65 km/s +/- 3 km/s lejn iċ-ċentru tal-karreġġata tat-test mingħajr skossi sabiex il-vettura tibqa’ stabbli.
      Filwaqt li żżomm il-veloċità preskritta, ħalli l-vettura tmur bil-mod lejn ix-xellug jew lejn il-lemin, b’rata ta’ tluq bejn 0.1 u 0.8 m/s sabiex il-vettura taqsam il-marka tal-karreġġata. Irrepeti t-test b’rata ta’ ħruġ differenti fil-medda ta’ 0.1 u 0.8 m/s.
      Irrepeti dawn it-testijiet ta’ moviment fid-direzzjoni opposta.
      2.5.2.   L-LDWS għandha tipprovdi l-indikazzjoni ta’ twissija ta’ ħruġ mill-karreġġata kif imsemmija fil-punt 1.4.1. mhux aktar tard meta l-parti ta’ barra tat-tajer tar-rota ta’ quddiem tal-vettura li tinstab l-eqreb tal-marki tal-karreġġata taqsam linja 0.3 m lil hinn mit-tarf ta’ barra tal-marka tal-karreġġata viżibbli fejn tkun qed tmur il-vettura.
      2.6.   It-test ta’ detezzjoni tan-nuqqas ta’ funzjonament
      
      2.6.1.   Agħmel simulazzjoni tan-nuqqas ta’ funzjonament tal-LDWS, pereżempju billi tneħħi s-sors tal-enerġija lil kull komponent tal-LDWS jew tneħħi kull konnessjoni elettrika bejn il-komponenti tal-LDWS. Il-konnessjonijiet elettriċi għas-sinjal ta’ twissija tan-nuqqas ta’ funzjonament tal-punt 1.4.2. u l-kontroll tad-diżattivazzjoni tal-LDWS tal-punt 1.3. ma għandhomx ikunu diżattivati waqt simulazzjoni tan-nuqqas ta’ funzjonament tal-LDWS.
      2.6.2.   Is-sinjal tat-twissija ta’ nuqqas ta’ funzjonament imsemmi fil-punt 1.4.2. għandu jkun attivat u jibqa’ attivat waqt li tkun qed tinsaq il-vettura, u jerġa’ jkun attivat wara startjar sussegwenti f’ċiklu “off” - “on” sakemm jibqa’ jeżisti n-nuqqas ta’ funzjonament simulat.
      2.7.   It-Test tad-Diżattivazzjoni
      
      2.7.1.   Jekk il-vettura hija mgħammra b’mezzi għad-diżattivazzjoni tal-LDWS, dawwar is-swiċċ tal-istartjar (start) għal pożizzjoni “on” (ħidma) u itfi l-LDWS. Is-sinjal ta’ twissija msemmi fil-punt 1.3.2. għandu jkun attivat. Dawwar is-swiċċ tal-istartjar (start) għall-pożizzjoni “off”. Għal darba oħra, erġa’ dawwar is-swiċċ tal-istartjar (start) għall-poizzjoni “on” (ħidma) u vverifika li s-sinjal ta’ twissija li kien attivat qabel issa ma reġax xegħel, biex b’hekk jindika li l-LDWS reġgħet ġiet installata kif speċifikat fil-punt 1.3.1. Jekk is-sistema ta’ startjar hija attivata permezz ta’ “ċavetta”, dan ir-rekwiżit għandu jkun sodisfatt mingħajr ma titneħħa ċ-ċavetta.
      
         (1)  ĠU L 116, 8.5.2010, p. 1.
      
         Appendiċi
         
            Identifikazzjoni tal-marki tal-karreġġata viżibbli
         
         
                  
                     1.
                  
                  
                     Għall-iskop tal-proċeduri tat-test imsemmija fil-punti 2.2. u 2.5. tal-Anness II, il-wisa’ tal-karreġġata tat-test għandha tkun ta’ aktar minn 3,5 m.
                  
               
                  
                     2.
                  
                  
                     Jiġi assunt li l-marki viżibbli tal-karreġġata li huma identifikati fit-Tabella 1 huma bojod, sakemm mhux indikat mod ieħor f’dan l-Appendiċi.
                  
               
                  
                     3.
                  
                  
                     It-Tabella 1 għandha tintuża għall-approvazzjoni skont il-punti 2.2. u 2.5. tal-Anness II ma’ dan ir-Regolament
                  
               
            Tabella 1
         
         
            Marki viżibbli tal-karreġġata identifikati